Το ερωτηματολόγιο αυτό στοχεύει να καταγράψει τις απόψεις εκπαιδευτών όλων των βαθμίδων για τη Νεανική Αρθρίτιδα, ένα ρευματικό νόσημα που προσβάλλει νήπια, παιδιά και εφήβους. Οι απαντήσεις σας θα βοηθήσουν ΄Ελληνες παιδορευματολόγους να δημιουργήσουν για πρώτη φορά, ένα σύντομο πληροφορικό εγχειρίδιο, που θα είναι διαδικτυακά ΔΩΡΕΑΝ διαθέσιμο, σε οποιονδήποτε εκπαιδευτικό της χώρας. Έτσι, όταν ένας εκπαιδευτικός παρατηρήσει σε μαθητή του, κάποια χαρακτηριστικά της Νεανικής Αρθρίτιδας να μπορεί να τα αναγνωρίσει, ή εάν έχει στην τάξη του ή στην ομάδα του ένα τέτοιο παιδί, να ενημερωθεί πως μπορεί να το υποστηρίξει.

Σας προσκαλούμε λοιπόν ανώνυμα, να απαντήσετε στα παρακάτω 10 ερωτήματα και σας βεβαιώνουμε ότι δεν απαιτούνται περισσότερο από λίγα λεπτά για την καταγραφή των απαντήσεών σας.

1. Τα χαρακτηριστικά σας: Φύλο Α-Θ, Ηλικία (σε έτη): 20-30, 30-40, 40-50, πάνω από 50
2. Απόφοιτος Ανώτατης Σχολής, Κάτοχος μεταπτυχιακού Διπλώματος, Κάτοχος Διδακτορικού Διπλώματος
3. Τρέχουσα Εκπαιδευτική Ιδιότητα: Νηπιαγωγός, Εκπαιδευτικός Δημοτικού Σχολείου, Καθηγητής Γυμνασίου, Καθηγητής Λυκείου, Γυμναστής/Προπονητής
4. Υπήρχε στο πρόγραμμα σπουδών σας, εκπαίδευση για χρόνια νοσήματα των μαθητών και το ρόλο του εκπαιδευτικού στην διαχείρισή τους;
5. Διάρκεια εκπαιδευτικής δραστηριότητας ( σε έτη): 1-5, 5, 5-10, πάνω από 10
6. Είχατε μαθητή με συχνές απουσίες λόγω υγείας, που υποπτευόσασταν ή πληροφορηθήκατε ότι οφειλόταν σε προβλήματα οστών ή μυών (μυοσκελετικού συστήματος);
7. Είχατε ποτέ ή είδατε άτομο στο εργασιακό ή κοινωνικό περιβάλλον σας με Αρθρίτιδα;
8. Είχατε ποτέ μαθητή με κάποιες από τις παρακάτω εκδηλώσεις για πάνω από 1 εβδομάδα;

Α. Πρωινή δυσκολία στο ανέβασμα σκαλοπατιών

Β. Χωλότητα (να κουτσαίνει)

Γ. Σωματική ενόχληση μετά από την καθιστική του θέση στο θρανίο ή σκαμνάκι;

Δ. Πόνο ή ενόχληση κατά την εκτέλεση γραφικής εργασίας ή χειροτεχνίας ή ζωγραφικής;

Ε. Να μην συμμετέχει σε παιχνίδια στο διάλειμμα ή να έχει χαμηλότερη απόδοση στο μάθημα της Φυσικής Αγωγής/ στην προπόνηση σε σχέση με συνομηλίκους του;

9. Είχατε πάρει ποτέ γραπτή ιατρική ενημέρωση για μαθητή που έχει πρόβλημα από το μυοσκελετικό σύστημά του και με πληροφορίες πώς να το υποστηρίξετε;

10. Θα θέλατε να μάθετε περισσότερα για τη Νεανική Αρθρίτιδα; Ναι-όχι

Σας ευχαριστούμε για το χρόνο και τη διάθεσή σας να συμβάλλετε στο εγχείρημα αυτό που οραματίζεται να φέρει το χαμόγελο στα χείλη κάθε παιδιού και να διώξει τον πόνο του!